Savjet za sport je stalno radno tijelo Skupštine grada Derventa. U skladu sa članom 79. Poslovnika o radu Skupštine grada Derventa („Službeni glasnik grada Derventa“, broj 24/21), Savjet za sport ima predsjednika, zamjenika predsjednika i tri člana, od kojih se predsjednik i dva člana biraju iz reda odbornika u Skupštini, a dva člana iz reda sportskih stručnjaka, sportista i sportskih radnika.

**Nadležnosti Savjeta za sport:**

1) razmatra prijedloge i daje mišljenje Skupštini o organizaciji sporta na nivou Grada, kao i korištenje sportskih objekata i terena,

2) razmatra prijedloge i daje mišljenje o održavanju sportskih manifestacija od značaja za Grad, Republiku Srpsku i Bosnu i Hercegovinu, koje se finansiraju iz budžeta Grada,

3) uspostavlja sportsku saradnju sa drugim opštinama i gradovima u Republici Srpskoj i šire,

4) uspostavlja saradnju sa sportskim organizacijama, opštinskim i gradskim savezima, ustanovama i institucijama u oblasti sporta i fizičke kulture,

5) utvrđuje i predlaže Skupštini godišnji kalendar sportskih manifestacija, koje se finansiraju iz budžeta Grada,

6) utvrđuje prijedlog odluke o proglašenju najistaknutijih sportskih kolektiva i pojedinaca i dodjele godišnjih priznanja i

7) utvrđuje prijedlog odluke o dodjeli finansijskih sredstava predviđenih budžetom Grada, za sportske kolektive i pojedince i upućuje ih Skupštini na donošenje,

8) obavlja i druge poslove iz oblasti sporta u skladu sa odlukama i zaključcima Skupštine.

**Članovi Savjeta za sport:**

1. Nikola Nedinić, predsjednik,
2. Bojan Zemunović, zamjenik predsjednika,
3. Dejan Pjeranović, član,
4. Saša Dobrilović, član,
5. Milorad Bjelošević, član.